**Мәләүез районы Нөгөш урта мәктәбенең 8-се класс уҡыусыһы Яҡшыева Хәжәрҙең 5 - 8 кластар өсөн интернет-олимпиада яуаптары (2 тур)**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

Үҙ-ара мәғәнәүи һәм грамматик бәйләнештә тороусы һөйләмдәр берләшмәһе **текст** тип атала.

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йылда ойошторолған.****Ҡурсаулыҡтың*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***бында*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы.*** *Уның урамдары киң, оҙон һәм матур.Өфөлә төрлө заводтар һәм фабрикалар күп.Өфөнө ике яҡлап уратып Ағиҙел йылғаһы аға.Беҙҙең райондан Өфөгә поезд, самолет һәм пароход менән барып була. Күп ерҙәрҙән автобус менән киләләр.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Яуап: фәнни стилдә яҙылған.***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш-* ***ҡорҙаш,тиңдәш, замандаш.***

 *Ҡолау-* ***йығылыу, ауыу.***

 *Яратыу-* ***һөйөү, наҙлау, иркәләү.***

*Ваҡыт-****саҡ, мәл, ара.***

*Матур-* ***гүзәл, сибәр, ҡупшы, һөйкөмлө, һылыу, зифа, һомғол,нәфис.***

*Сабый –* ***бала, бәпес.***

1. Рус телендә бирелгән фразеологизмдарҙың башҡорт телендәге парҙарын тап:

**Яуап:**

*два сапога пара –* ***икеһе бер ҡалып,******ишәй менән ҡушай***

*душа нараспашку-* ***асыҡ күңелле, ябай; бер ҡатлы;******киң күңелле***

*глаза на мокром месте –* ***серек сабата;******балауыҙ һыға; күҙе инешле урынға тура килгән.***

*сыграть в ящик-* ***гүр эйәһе булыу; аяҡты һуҙыу; теге донъяға китеү***

*кот наплакал –* ***тырнаҡ осондай;******бармаҡ менән һанарлыҡ***

*бить баклуши –****эт һуғарыу;******түбәгә төкөрөп ятыу; ел ҡыуыу; йөн тибеү***

*пристал как банный лист -* ***өҙмәү ҙә ҡуймау***

*водить за нос –* ***кәкре ҡайынға терәтеү, тишек кәмәгә ултыртыу***

*выеденного яйца не стоит –* ***һуҡыр (бер) тин дә тормай***

*на душе кошки скребут-* ***күңелде ҡырыу(тырнау)***

1. Бирелгән фразеологик берәмектәрҙең мәғәнәләрен аңлатығыҙ:

**Яуап:**

*атлы барып йәйәү ҡайтҡан -****өмөт, ышаныс бушҡа сыҡҡанда әйтелә***

 *борсаҡ сәсә -* ***бик маҡтанып хәбәр һөйләү***

 *тирмәне шәп тарта –* ***ашауға бик шәп***

 *теш ҡайрау -****асыу һаҡлап, уҫал ниәт тотоу***

 *ҡойороҡ болғау -****ярамһаҡланыу; хәйләләү***

 *мамай заманында-*  ***бик күптән; әллә ҡасан; борон***

 *дөйә ҡойроғо ергә еткәс-* ***тормошҡа ашмай торған, йәки булыры бик алыҫ эш-хәл тураһында көлөп әйтелә; бер ҡасан да***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо :* ***бо - асыҡ ижек, баҫымһыҙ; рон- ябыҡ ижек, баҫымһыҙ; ғо- асыҡ ижек,баҫымлы.***

*Арыҫлан:* ***а - асыҡ ижек,баҫымһыҙ; рыҫ- ябыҡ ижек,баҫымһыҙ; лан- ябыҡ ижек, баҫымлы.***

*Етмеш****: ет-ябыҡ ижек,баҫымһыҙ; меш – ябыҡ ижек,баҫымлы.***

*Мөхәббәт: мө –* ***асыҡ ижек,баҫымһыҙ; хәб – ябыҡ ижек, баҫымһыҙ; бәт – ябыҡ ижек, баҫымлы.***

*Ҡурҡаҡ: ҡур –****ябыҡ ижек,баҫымһыҙ; ҡаҡ – ябыҡ ижек,баҫымлы.***

*Алмашсы: ал –* ***ябыҡ ижек, баҫымһыҙ; маш- ябыҡ ижек,баҫымһыҙ; сы- асыҡ ижек,баҫымлы.***

1. ***Ҡара диңгеҙ*** *һүҙенең яһалышын аңлатып яҙырға?*

***Яуап: был ҡушма һүҙ. Һүҙҙәрҙе бәйләү юлы менән яһалған.***

1. *Юлдаш, ҡурайсы һүҙҙәренең ялғау төрөн билдәләгеҙ?*

***Яуап: -даш; -сы -һүҙ яһаусы ялғауҙар.***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап: Коллектив (төркөмлө) күплек. Был миҫалда күплек ялғауы кеше исемдәренә, фамилияһына ҡушылып , коллектив (төркөмлө) күплек формаһы барлыҡҡа килгән.***

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

***Яуап***:**билдәһеҙ төшөм килештә килгән.**

1. *Тәүәккәл таш ярыр, булдыҡһыҙ баш ярыр.*Һөйләмдең эйәһе ниндәй һүҙ төркөмөнән килгән?

***Яуап: был һөйләмдә ике эйә- тәүәккәл, булдыҡһыҙ. Ике эйә лә* исемләшкән сифаттан килгән.**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

***Яуап:*** **рус теленән үҙләштерелгән һүҙҙәр булғанға күрә,** э**йәлек килеш ялғауында О хәрефе һаҡланмай.**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

 ***Яуап: уға –зат алмашы; төбәү килештә тора***

***һәр – билдәләү алмашы***

***ошо- күрһәтеү алмашы***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап: ике һүҙ ҡушылып яһалған, шуның өсөн яһалышы яғынан ҡылымдар тип атала.***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап: был һөйләм әйтелеү маҡсаты буйынса бойороҡ һөйләм.**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным– төп килеш, эйә***

***Бүздәгем – төп килеш, эйә***

***һауаһының– эйәлек килеш, аныҡлаусы***

***сихәтен – төшөм килеш, тултырыусы***

***рәхәтен – төшөм килеш, тултырыусы***

***телдәре– төп килеш, эйә***

***әсәйем - төп килеш, эйә***

***илкәйемдең – эйәлек килеш, аныҡлаусы***

***һағыштарымдан – сығанаҡ килеш, тултрыусы***

***йөрәккәйемә - төбәү килеш, тултырыусы***

***яҙын – төшөм килеш, тултырыусы***

***көҙөн– төшөм килеш, тултырыусы***

 ***ҡышын– төшөм килеш, тултырыусы***

***йәйҙәрен– төшөм килеш, тултырыусы***

***тыуған яҡтарым– төп килеш, эйә***

***бөркөтө - төп килеш, тултырыусы***

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы ) –* ***Был лексик-грамматик омонимдар - омографтар.***
2. Антоним, синоним, омоним һүҙлектәре ниндәй төркөмгә ҡарай?

Яуап: **Семонимик һүҙлектәр** (улар аңлатмалы һүҙлектәр рәтенә инә, ләкин күләме һәм төҙөлөшө яғынан уларҙан айырыла)